

PROJEKTS uz 09.07.2025.

vēlamais datums izskatīšanai: Attīstības komitejā 10.09.2025.

domē: 25.09.2025.

sagatavotājs: Miķelis Cinis

ziņotājs: Miķelis Cinis

LĒMUMS

Ādažos, Ādažu novadā

2025. gada 25. septembrī **Nr.**«DOKREGNUMURS»

**Par detālplānojuma īpašumam “Diži”, Iļķenē nodošanu publiskajai apspriešanai**

Ādažu novada pašvaldības dome (turpmāk – Dome) izskatīja SIA "REĢIONĀLIE PROJEKTI" (reģistrācijas Nr. 40003404474, juridiskā adrese: Rūpniecības iela 32B - 2, Rīga, Latvija, LV-1045, e-pasta adrese: [birojs@rp.lv](mailto:birojs@rp.lv)) 27.05.2025. iesniegumu Nr.25-56-e (reģistrēts 27.05.2025. ar Nr. ĀNP/1-11-1/25/3352) ar lūgumu pieņemt lēmumu par detālplānojuma nekustamā īpašuma “Diži” (kadastra numurs 80440060015) zemes vienībai, ar kadastra apzīmējumu 80440060015, nodošanu publiskajai apspriešanai.

Izvērtējot iesniegto Detālplānojuma projektu un ar to saistītos apstākļus, tika konstatēts:

1. Dome 29.08.2024. pieņēma lēmumu Nr. 333 “Par detālplānojuma izstrādes uzsākšanu īpašumam “Diži”, Iļķenē”, ar kuru tika uzsākta nekustamā īpašuma “Diži” (kadastra Nr. 80440060015) sastāvā esošai zemes vienībai ar kadastra apzīmējumu 8044 006 0015, detālplānojuma (turpmāk – Detālplānojums) izstrādāšana, ar mērķi pamatot derīgo izrakteņu ieguvi.
2. Dome 24.10.2024. pieņēma lēmumu Nr. 413 “Par grozījumiem Ādažu novada pašvaldības domes 29.08.2024. lēmumā Nr.333 “Par detālplānojuma izstrādes uzsākšanu īpašumam “Diži”, Iļķenē”, ar kuru precizēts Detālplānojuma izstrādes mērķis, lai korekti atspoguļotu īpašnieka plānus attīstīt zemes vienībā zivsaimniecību un izveidot ūdenstilpi ar platību līdz 5 ha.
3. Saskaņā ar Detālplānojuma izstrādes vadītāja ziņojumu Detālplānojuma projekts atbilst Ādažu novada teritorijas plānojumam un darba uzdevumam Detālplānojuma izstrādāšanai.
4. Pašvaldību likuma 4.panta pirmās daļas 15. punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.
5. Teritorijas attīstības plānošanas likuma 12.panta pirmā daļa noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus.
6. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punkts noteic, ka visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos.
7. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 109.punkts noteic, ka izstrādes vadītājs sagatavoto detālplānojuma redakciju kopā ar ziņojumu par tā turpmāko virzību iesniedz izskatīšanai pašvaldības institūcijai, kas pieņem vienu no šādiem lēmumiem: nodot detālplānojuma projektu publiskajai apspriešanai un institūciju atzinumu saņemšanai, nosakot publiskās apspriešanas termiņu ne īsāku par 15 un ne garāku par 30 darbdienām, vai precizēt detālplānojuma redakciju atbilstoši izstrādes vadītāja ziņojumam.
8. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 110.punkts noteic, ka papildus šo noteikumu 5.2 punkta nosacījumiem paziņojumu par detālplānojuma publisko apspriešanu var nosūtīt detālplānojuma teritorijā esošo nekustamo īpašumu īpašniekiem (tiesiskajiem valdītājiem), kas nav detālplānojuma ierosinātāji, un to nekustamo īpašumu īpašniekiem (tiesiskajiem valdītājiem), kuru īpašumā (valdījumā) esošie nekustamie īpašumi robežojas ar detālplānojuma teritoriju.
9. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 111.punkts cita starpā noteic, ka paziņojumu par detālplānojuma publisko apspriešanu pašvaldība ievieto pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos.

Pamatojoties uz iepriekš minēto un Pašvaldību likuma 4.panta pirmās daļas 15. punktu un 10.panta pirmās daļas 21.punktu, Teritorijas attīstības plānošanas likuma 12.panta pirmo daļu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punktu, 109.punktu, 110.punktu, 111.punktu, kā arī ņemot vērā Detālplānojuma izstrādes vadītāja 25.06.2025. ziņojumu un domes Attīstības komitejas 10.09.2025. atzinumu, Ādažu novada pašvaldība

**NOLEMJ:**

1. Nodot publiskajai apspriešanai un institūciju atzinumu saņemšanai nekustamā īpašuma “Diži” (kadastra Nr. 80440060015), Iļķenē sastāvā esošās zemes vienības ar kadastra apzīmējumu 8044 006 0015, detālplānojumu.
2. Publiskās apspriešanas termiņu noteikt divdesmit darbdienas.
3. Lēmumu par detālplānojuma redakcijas publisko apspriešanu piecu darbdienu laikā pēc tā stāšanās spēkā ievietot Teritorijas attīstības plānošanas informācijas sistēmā un pašvaldības tīmekļvietnē [www.adazunovads.lv](http://www.adazunovads.lv).
4. Paziņojumu par detālplānojuma publisko apspriešanu ievietot Teritorijas attīstības plānošanas informācijas sistēmā un pašvaldības tīmekļvietnē [www.adazunovads.lv](http://www.adazunovads.lv), kā arī publicēt pašvaldības informatīvajā izdevumā “Ādažu Novada Vēstis”.
5. Paziņojumu par detālplānojuma publisko apspriešanu nosūtīt to nekustamo īpašumu īpašniekiem (tiesiskajiem valdītājiem), kuru īpašumā (valdījumā) esošie nekustamie īpašumi robežojas ar detālplānojuma teritoriju.
6. Pašvaldības Centrālās pārvaldes Teritorijas plānošanas nodaļa ir atbildīga par lēmuma izpildi.
7. Par lēmuma izpildes kontroli atbild pašvaldības izpilddirektora vietniece.

Pielikumā:

1. Detālplānojuma Paskaidrojuma raksts uz 21 lp.
2. Detālplānojuma teritorijas izmantošanas un apbūves nosacījumi uz 5 lp.
3. Detālplānojuma Grafiskā daļa uz 1 lp.
4. Pārskats par detālplānojuma izstrādi uz 37 lp.
5. Detālplānojuma izstrādes vadītāja ziņojums uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

IDRV:@

Iesn.: SIA "Reģionālie projekti", reģ.nr. 40003404474, e-adresē

Īpašn.: SIA “Ādažu īpašumi”, reģ.nr. 50003737361, e-adresē

Miķelis Cinis, 26247571